ТЕХНИЧКИ ОПИС
Главашев парк кпбр 3216 КО Паланка 1, Трг Хероја 

Пројектно решење

Приликом пројектовања поштовани су следећи услови:
- прилагођавање постојећем паду терена и новонасталим условима и
- оријентација према слободним зеленим и саобраћајним површинама.
Стазе и платои су пополочани бехатон плочама у тамносивој и светлосивој боји. Око
платоа и стаза постављају се бетонски ивичњаци.
У западном делу уз Главашеву улицу предвиђено је уређење паркинга, поплочавање
растер елеметима бетон - трава у ширини од 5 m. Главашева улица није предмет пројекта.
Уз паркинг је пројектована пешачка стаза уз парк, у ширини од 1,5 m.
У северном делу парка предвиђена је реконструкција коловоза и паркинга,
поплочавањем бехатон плочама које су предвиђене за колски саобраћај.
Ширина пешачких стаза у парку износи 2,5 m. Ширина главне алеје која представља и
плато за сајам цвећа је 6,5 m.

Технички опис хидротехничких инсталација

Прojeктoвaнa инсталација у Смедеревској Паланци у пoстojeћeм пaрку, у ужeм цeнтру
нaсeљeнoг мeстa, улицa Главашева. Прикључaк нa вoдoвoдну мрeжу je прeдвиђeн у
Главашевој улици нa новопројектовану линију цeвима ПEХД ДН110. Притисaк у грaдскoj
вoдoвoднoj мрeжи je oд 3-3,5 бaрa.
Са уличне новопројектоване мреже ДН110 узета је веза ПЕ ДН110 која је доведена
непосредно испред водомерног окна.
У водомерном окну се налази водомер ДН110 и ДН40 са неопходним фазонским комадима.
На том месту се грана водоводна мрежа и одваја се крак спољне хидрантске мреже у
оквиру парка на ком су постављена 3 надземна ПП хидранта, са којег се снадбева и јавна
чесма, крак ПЕ цевовода ДН40 за наводњавање зелених површина парка.
Хидротехничке инсталације у парку
Прeдмeт oвoг дeлa прojeктa су пoстojeћe хидрoтeхничкe инстaлaциje лoцирaнe у
пoстojeћeм пaрку, у ужeм цeнтру нaсeљeнoг мeстa Смедеревске Паланке.
Вoдoвoднa мрeжa
Нa прeдмeтнoj лoкaциjи вoдoвoднa мрeжa je смeштeнa у:
- Главашева улицa ПEХД цeв прeчникa ДН80.
Потребно је довести нову линију водоводне мреже цевима ПEХД ДН110.
Прикључaк нa вoдoвoдну мрeжу je прeдвиђeн у Главашевој улици нa нову линију
цeвoвoд ПEХД ДН110. Oд цeвoвoдa из Главашеве улицe предвиђен је цевовод који
формира прстен на којем су постављена 3 надземна пп хидранта и са којег се снабдева
и јавна чесма. Са будућег цевовода ДН 110 одваја се цевовод дo тeхничкe прoстoри-
je фoнтaнe и то ПEХД ДН40 ПН10 у свeму прeмa прилoжeнoj ситуaциjи. У
посебној вовомерној шахти прeдвиђeнo je пoстaвљaњe вoдoмeрa ДН40 сa пoтрeбним
зaтвaрaчимa. У техничкој просторији сa oвoг цeвoвoдa oдвaja с e цeвoвoд ДН 40 зa
нaвoдњaвaњe зeлeних пoвршинa пaркa. Притисaк у грaдскoj вoдoвoднoj мрeжи je oд
3-3,5 бaрa.
Нoвoпрojeктoвaни цeвoвoд прeдвидeти oд ПEХД цeви истoг прeчникa
- ДН110, нa истoj трaси и дубини. Прeдвидeти пoвeзивaњe свих пoстojeћих прикључaкa.
Aтмoсфeрскa кaнaлизaциoнa мрeжa
Нa прeдмeтнoj лoкaциjи aтмoсфeрскa кaнaлизaциoнa мрeжa je смeштeнa у :
- Нa јужној стрaни пaркa дo Главашеве улицe ПВЦ цeв
- Пoстojeћи цeвoвoди су у дoбрoм стaњу и нису прeдвиђeни зa зaмeну.
Изласком на терен и увидом у постојеће стање закључено је да се постојећа атмосферска
канализација на делу јавне површине, тротоара и бетонског платоа изван коловоза, са
десне стране пута неће се реконструисати већ ће само бити извршена нивелација
постојећих шахти према новопројектованом стању.

Аутоматски заливни систем

Заливни систем је пројектован као прстенасти са системом динамичких распрскивача
намењених за мале и средње површине са дизнама за потребе кратког и средњег домета.
Заливна мрежа се напаја из градског водовода. Пречник прикључка је од ПЕХД цеви
пречника ДН40 са радним притисцима у мрежи који се крећу од 3-3.5 бара. Приликом
пројектовања заливног система и одабира појединих елемената, распрскивача и дизни,
водило се рачуна да се изврши такав одабир који ће се уклопити у наведене услове
водоснабдевања.
У подземном, водонепропусном шахту, врши се контрола потрошње воде за потребе
заливања, преко водомера пречника ДН40.
У техником шахту смештена је сва потребна опрема за заливни систем.
Заливна мрежа је пројектована као прстенаста због правилности, сигурности и
уједначености снабдевања. Пречник главног прстена заливног система планирано је да
буде изведен од ПЕХД цеви пречника ДН40. На грани која напаја систем заливања
инсталиран је електромагнетни вентил, типа Hunter са 24V соленоидом и програматором
230V. Помоћу програматора типа Hunter X2 1401 могуће је испрограмирати режим
рада заливања, серије укључивања и искључивања појединих група.
Приликом позиционирања трасе, водило се рачуна о укрштању са постојећим
инсталацијама и корењем биљака. Прскалице су распоређене тако а се покрива цела
површина зеленила равномерно, што је испуњено преклапањем млазова распрскивача.

Пројекат електроенергетских инсталација

Разводни ормани
Од ормана мерног места до главног разводног ормана положити подземни кабл ПП00-А
4x16 мм2 у ископан ров. При преласку улице кабал положити кроз електроенергетску
ПВЦ цев црвене боје фи 110мм на дубини 1метар. Трасу кабла обележити гал
штитницима и позор траком. Сви потрошачи унутар предметног комплекса напајају се
из новог разводног ормана ГРО. Орман је од изолационог материјала у заштити ИП65 са
опремом према једнополној шеми. Орман се поставља на зиду техничке просторије као
надградни. Увод каблова у орман је помоћу PG уводница у заштити ИП 65. Из ормана се
напајају и ормани јавног осветљења РО-ЈО и орман за управљање и рад РГБ расвете
помоћу ПЛЦ уређаја.

Јавно осветљење

Предметна површина сврстана је у светлотехничку класу П3, за коју је захтевана средња
хоризонтална вредност осветљености је Еsr= 10 Lx, односно минимална хоризонтална
вредност осветљености је Еmin = 3 Lx
Основна расвета
Основна расвета или расвета јавног осветљења парка се изводи се са 46 уличних ЛЕД
светиљки постављеним на сегментне стубове висине 4 метра обојене у одговарајућој
боји.

Светиљке и стубови
Пројектом је предвиђен један тип стуба са светиљком и то:
Стуб и светиљка тип 1 сл. типу ЛЕД улична светиљка RoadLight Stratus RE488-80W-740,
произвођача OPPLE/LEgroup, намењена је за осветљење саобраћајница, паркинг
простора, индустријских зона и јавних површина, са нагласком на енергетску
ефикасност, поузданост и дуг век трајања. Светиљка користи ЛЕД извор укупне снаге 80
W, при чему емитује светлосни флукс од приближно 12.000 lm, што обезбеђује високу
ефикасност од око 150 lm/W. Боја светла је 4000 К (неутрално бела), уз индекс
репродукције боје CRI > 70 Ра, који омогућава природан приказ боја и добру видљивост
у ноћним условима. Кућиште светиљке израђено је од ливеног алуминијума са
квалитетном прашкасто сиво обрадом (РАЛ 870-3), отпорном на корозију и УВ зрачење.
Заштитно стакло је каљено и УВ стабилизовано, обезбеђујући висок степен поузданости
у спољашњим условима. Светиљка има степен заштите IP66, што значи потпуну
отпорност на прашину и снажне млазове воде, као и механичку отпорност ИК08.
Светиљка је тестирана на отпорност ужареног проводника (glow-wire тест) до 850 °C,
што додатно потврђује њену сигурност.
Оптички систем пружа прецизну дистрибуцију светла са углом снопа 143° × 70°, чиме се
постиже оптимална покривеност и минимално расипање светлости ван циљне површине.
Светиљка се може монтирати бочно (сиде ентрy) или на врх стуба (поле-топ), помоћу
универзалног адаптера који омогућава инсталацију на стубове пречника Ø 60–76 мм, уз
могућност подешавања угла нагиба.
Предвиђена је за рад у температурном опсегу од –25 °C до +45 °C, са животним веком
>L70 ≥ 100.000 сати и више од 100.000 циклуса укључивања/искључивања, што значајно
смањује трошкове одржавања. Напајање (драјвер) је електронско, високог фактора снаге
(PФ ≥ 0,9) и ниских губитака, са заштитом од пренапона и термичког оптерећења.
Светиљка RoadLight Stratus RE488-80W-740 произвођача OPPLE/LEgroup пројектована
је у складу са важећим европским стандардима и директивама, поседује CЕ ознаку и
намењена је захтевним спољним инсталацијама где су потребни дуг век, поуздан рад и
висок квалитет осветљења.
Темељи за стубове
Расветни стуб поставља се на бетонски темељ димензија према статичком прорачуну или
препоруци произвођача (0,6х0,6х0,6m). Пре бетонирања темеља поставити приводне
пластичне цеви ("К" рачва + 2x50цм цеви), анкер вијке који се испоручују заједно са
стубовима.
Каблови
Напајање стубова јавне расвете је трофазно подземним каблом типа ПП00-А 4х16 мм2,
каблови се полажу слободно у зеленим површинама у кабловски ров минималне дубине
0.8м.
Испод пешачких стаза, бициклистичких стаза, паркинга и колских прилаза подземни
каблови се полажу у пластичне заштитне цеви фи 110 мм које се постављају у ров на
дубини 1,0м.
Испод саобраћајница подземни каблови се полажу у пластичне заштитне цеви које се
постављају у ров на дубини 1,4м. Све наведене пластичне ЕЕ заштитне цеви црвене боје
се постављају у току израде саобраћајнице.На дно рова полаже се гвоздена поцинкована
траку ФеЗн 25x4мм, а затим се канал затрпава прво песком 0,1m затим слојем уситњене
земље од 0,2m и остатак рова материјалом из ископа.
Паралелно вођење и укрштање подземног кабла јавног осветљења са осталим подземним
инсталацијама изводи се према техничким препорукама ЕПС.
Управљање ноћном - јавном расветом дан - ноћ врши се путем дигиталног уклопника
ДБВ 2006 са астрономским часовником за вођење расвете и могућношћу целоноћног или
полуноћног режима рада смештеног у ГРО орману.


Пројекат спољног уређења – пејзажне архитектуре

Постојеће стање

Градски парк формиран је 70-их година прошлог века, са фонтаном, пешачким стазама,
местима за одмор и зеленим површинама. Парк је временом запуштен – стазе и
мобилијар су у лошем стању, фонтана није у функцији, травњак је неугледан, одређено
дрвеће представља претњу да се сруши. Пројектом се предвиђа његова реконстукција и
модернизација, у складу са садашњим временом и потребама савременог човека.
Пројектовано решење
Уређење читавог комплекса конципирано је на функционалном коришћењу простора и
специфичности корисника. У оквиру комплекса дефинише се неколико целина:
- део парка предвиђен за активан боравак у парку (дечије игралиште, теретана на
отвореном, столови за шах и друштвене игре)
- плато са урбаним репером - информационом пирамидом са местима за одмор
- теретана на отвореном са 4 различите справе и интерактивном игром за све узрасте
- плато са спомеником и жардињерама са местима за седење
- плато/алеја за манифестацију сајма цвећа са јавном чесмом
- мултифункционални плато за приредбе на отвореном, концерте музучке школе,
музејске поставке на отвореном и др.
- меморијални плато, у оквиру ког ће бити задржан постојећи споменик и груписан
постојећи лапидаријум
- пешачке и колске стазе и паркинг на северном и западном делу парка
- зелене површине под травом са садницима дрвећа различитих врста
Мобилијар у оквиру комплекса представља целине за различите узрасте корисника и то:
- Сетови за шах (сто и клупе) за најстарије грађане
- Дуж пешачких стаза предвиђене су и клупе за одмор са и без наслона, корпе
за отпатке, чесма и сталак за бицикле.
- Код северо-источног и југоисточног улаза у парк предвиђена је соларна
клупа са фотонапонским панелима за напајање и интегрисаним СО2 калкулатором.
- У централном делу парка предвиђен је споменик палим борцима -
Паланчанима палим за слободу у време Балканских, Првог и Другог светског
рата (није предмет пројетка)
- Око споменика пројектоване су бетонске жардињере без дна h=40 cm, ширине
зидића 45 cm. На жардињерама је предвиђен и део за седење од дрвених
летвица од термотретираног јасена.
- Предвиђена је замена комплетне расвете, укидање расвете која је у постојећем
стању средином стаза и постављање нове на ободе ових стаза.
Материјализација и конструкција

Стазе и платои су пополочани бехатон плочама у тамносивој и светлосивој боји. Око платоа
и стаза постављају се бетонски ивичњаци. У западном делу уз Главашеву улицу предвиђена
је реконструцкија паркинга, поплочавање растер елеметима бетон - трава у ширини од 5
m. Главашева улица није предмет пројекта. Уз паркинг је пројектована пешачка стаза уз
парк, у ширини од 1,5 m. Између пешачке стазе и парка сади се жива
ограда као визуелна и заштитна баријера. Ширина простора за сању живе ограде је 80 cm
и као завршна покривка предвиђен је малч у дебљини од 10 cm. У северном делу парка
предвиђена је реконструкција коловоза и паркинга, поплочавањем бехатон плочама које
су предвиђене за колски саобраћај. Ширина пешачких стаза у парку износи 2,5 m.
Ширина главне алеје која представља и плато за сајам цвећа је 6,5 m. Плато са урбаним
репером је кружног облика, пречника 14 m. Пречник платоа са спомеником је 20 m, са
бетонским жардињерама висине 40 сm. Пречник мултифункционалног платоа износи
16 m, док је пречник платоа са спомеником и централном жардињером 10 m.
Површина за теретану на отвореном под застором од плоча од млевене гуме је 110
метара квадратних.

Озелењавање

Уређење и озелењавање целине треба да унапреди и оплемени целoкупни амбијент.
Обзиром да се ради о објекту специфичне намене код самог озелењавања вођено је
рачуна пре свега о функционалности, санитарно - хигијенским и декоративно - естетским
условима. Општи услови озелењавања подразумевају да је избор врста прилагођен
микроклиматским карактеристикама локације, што пре свега подразумева коришћење
аутохтоних врста. За озелењавање су предвиђене врсте са дужим вегетационим периодом
и брзорастуће. Такође, приликом избора врста коришћене су врсте адекватне намени
објекта, као и оне необичних форми, облика листова, плодова или цветова. Приликом
одабира врста посебна пажња је усмерена на одабир врста које нису отровне због
присуства деце.
Пројектним решењем је предвиђена садња нових 99 стабала аутохтоних сорти. При
пројектовању поред бројчаног односа који је 1:3, односно за свако посечено стабло
пројектом је предвиђена садња 3 нова, примењен је еколошки приступ побољшања
биодиверзитета.
Врсте планиране за озелењавање су: високо лишћарско дрвеће (црвени храст, дивљи
кестен, ликвидамбар, липа), високо четинарско дрвеће (кедар, плава смрча, црни бор,
хималајски бор), калемљени лишћари (бела бреза, гинко, јапанска трешња, јудино дрво,
албиција, магнолија). У жардињерама су предвиђене перене и зимзелено шибље
(лаванда, лоницера, пенисетум, тује). Дуж западне границе парка, према Главашевој
улици, жива ограда је од ловор вишње пројектоване висине до 1,2 m. Све озелењене
површине затрављују се квалитетним ојачаним травњацима формираним сетвом семена
аутохтоних врста.
Предвиђена је поставка аутоматског система за наводњавање и заливање зеленила,
као и софтвера за управљање зеленим површинама.

Остале информације

Следећа документа, којима се може приступити преко наведеног линка, чине саставни део техничких спецификација и уговора:
https://www.smederevskapalanka.rs/%d0%bb%d0%b8%d0%b8%d0%b4/
План укључивања заинтересованих страна (СЕП), 
-Жалбени механизам и формулар
Контролна листа плана управљања утицајима пројеката на еколошко и друштвено окружење
-Пројектно-техничка документација

Све трошкове који произилазе из обавеза које су додељене извођачу у оквиру Контролне листе плана управљања утицајима пројекта на еколошко и друштвено окружење (ЕСМП Контролна листа) и Плана укључивања заинтересованих страна (СЕП), понуђач (извођач) треба да обрачуна и укључи у одговарајуће позиције Обрасца структуре цене.


